เทศบัญญัติเทศบาลตำบลบ้านโข้งเทศบัญญัติเทศบาลตำบลบ้านโข้งเรื่องการควบคุมโรคพิษสุนัขบ้าพ.ศ.๒๕๕๒ อาศัยอำนาจตามความในมาตรา ๕๐แห่งพระราชบัญญัติเทศบาล พ.ศ. ๒๔๙๖ และแก้ไขเพิ่มเติมถึง (ฉบับที่ ๑๒) พ.ศ. ๒๕๔๖ประกอบกับมาตรา ๒๙ มาตรา ๓๐ แห่งพระราชบัญญัติการสาธารณสุข พ.ศ. ๒๕๓๕ เทศบาลตำบลบ้านโข้งโดยได้รับความเห็นชอบจากสภาเทศบาลตำบลบ้านโข้งและโดยอนุมัติของผู้ว่าราชการจังหวัดสุพรรณบุรี จึงตราเทศบัญญัติตำบลบ้านโข้งไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลบ้านโข้งเรื่อง การควบคุมโรคพิษสุนัขบ้า พ.ศ. ๒๕๕๒ข้อ ๒[๑]เทศบัญญัตินี้ให้ใช้บังคับในเขตเทศบาลตำบลบ้านโข้งตั้งแต่วันถัดจากวันประกาศในราชกิจจานุเบกษาข้อ ๓บรรดาเทศบัญญัติเทศบาลหรือข้อบังคับกฎ ระเบียบ และคำสั่งอื่นใดของเทศบาล ซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทนข้อ ๔ในเทศบัญญัติตำบลนี้สัตว์ควบคุม หมายความว่าสุนัข แมวเจ้าของ หมายความว่าผู้ควบคุมสัตว์ด้วยวัคซีน หมายความว่าวัคซีนป้องกันโรคพิษสุนัขบ้าสำหรับสัตว์เครื่องหมายประจำตัวสัตว์ หมายความว่าป้ายที่แสดงว่าสัตว์นั้นได้รับการฉีดวัคซีนอาการของโรคพิษสุนัขบ้า หมายความว่าในกรณีที่สุนัขมีอาการดุร้ายวิ่งเพ่นพ่านกัดสิ่งกีดขวางชอบซุกซ่อนในที่มืด ปากอ้าลิ้นห้อย น้ำลายไหล ตัวแข็ง ขาหลังอ่อนเพลียเดินโซเซ หรือแมวที่มีอาการดังกล่าวผู้ประกอบการบำบัดโรคสัตว์ หมายความว่าผู้ประกอบการบำบัดโรคสัตว์ ตามกฎหมายว่าด้วยการบำบัดโรคสัตว์สัตวแพทย์ หมายความว่าสัตวแพทย์ของกรมปศุสัตว์หรือผู้ที่มีวุฒิไม่ต่ำกว่าประกาศนียบัตรวิชาสัตวแพทย์ปฏิบัติงานในหน่วยงานของรัฐเจ้าพนักงานท้องถิ่น หมายความว่านายกเทศมนตรีตำบลบ้านโข้ง หรือผู้ปฏิบัติราชการแทนนายกเทศมนตรีหรือผู้ปฏิบัติหน้าที่นายกเทศมนตรีหรือผู้ที่นายกเทศมนตรีแต่งตั้งและมอบหมายให้ปฏิบัติหน้าที่เจ้าพนักงานท้องถิ่นตามเทศบัญญัติตำบลนี้ข้อ ๕เจ้าของสัตว์ต้องจัดการให้สัตว์ในครอบครองได้รับการฉีดวัคซีนจากสัตวแพทย์หรือผู้ประกอบการบำบัดโรคสัตว์โดยฉีดวัคซีนควบคุมครั้งแรกเมื่อสัตว์มีอายุ ๒ - ๔ เดือน และให้มีการฉีดวัคซีนครั้งต่อไปตามที่กำหนดในใบรับรองฉีดวัคซีนโดยเจ้าของสัตว์ เสียค่าธรรมเนียมตามที่จังหวัด อำเภอ ตำบลหรือหน่วยงานสาธารณสุขท้องถิ่นกำหนดไว้ข้อ ๖ในที่หรือทางสาธารณสุขถ้าปรากฏว่าสัตว์ควบคุมใดไม่มีเครื่องหมายประจำตัวสัตว์หรือมีแต่เครื่องหมายประจำตัวสัตว์ปลอมให้เจ้าพนักงานท้องถิ่นมีอำนาจจับสัตว์นั้นเพื่อกักขัง ถ้าไม่มีเจ้าของมารับภายในห้าวันให้เจ้าพนักงานท้องถิ่นมีอำนาจทำลายสัตว์นั้นได้และถ้ามีเจ้าของมารับสัตว์คืนในเวลาที่กำหนดให้เจ้าของสัตว์นั้นชดใช้ค่าใช้จ่ายในการดูแลสัตว์นั้นตามความเป็นจริงข้อ ๗เมื่อปรากฏว่าสัตว์ควบคุมใดมีอาการของโรคพิษสุนัขบ้าให้เจ้าของสัตว์ควบคุมนั้นแจ้งต่อเจ้าพนักงานท้องถิ่นภายในยี่สิบสี่ชั่วโมงนับแต่เวลาที่พบสัตว์นั้นแสดงอาการโรคพิษสุนัขบ้าข้อ ๘ในกรณีที่สัตว์ในการควบคุมถูกสัตว์อื่นที่แสดงอาการของโรคพิษสุนัขบ้ากัดให้เจ้าของสัตว์แจ้งต่อเจ้าพนักงานท้องถิ่นภายในยี่สิบสี่ชั่วโมงนับตั้งแต่เวลาที่รู้ว่าสัตว์ของตนถูกกัดและเจ้าพนักงานท้องถิ่นหรือเจ้าหน้าที่ที่ได้รับมอบหมายให้ปฏิบัติหน้าที่เพื่อแจ้งให้สัตวแพทย์ดำเนินการต่อไปข้อ ๙ในที่หรือทางสาธารณะถ้าปรากฏว่าสัตว์ควบคุมใดแสดงอาการโรคพิษสุนัขบ้าให้แจ้งพนักงานท้องถิ่นหรือเจ้าหน้าที่ที่ได้รับมอบหมายให้ปฏิบัติหน้าที่มีอำนาจทำลายสัตว์ควบคุมนั้นได้ข้อ ๑๐ให้ผู้ที่มีสัตว์ควบคุมในการครอบครองได้มาแจ้งการครอบครองต่อเจ้าพนักงานท้องถิ่นหลังจากเทศบัญญัติตำบลมีผลบังคับใช้ภายในหนึ่งเดือนหรือหลังจากสัตว์นั้นในครอบครองภายในหนึ่งเดือนเพื่อจะได้ให้เจ้าพนักงานท้องถิ่นจัดทำสัญญาไว้ที่ตัวสัตว์อันเป็นเครื่องหมายให้ทราบว่าสัตว์นั้นมีเจ้าของข้อ ๑๑ถ้าเจ้าของสัตว์ควบคุมไม่ดำเนินการฉีดวัคซีนให้แก่สัตว์ควบคุมของตนต้องมีโทษปรับไม่เกินหนึ่งพันบาทข้อ ๑๒ผู้ใช้เครื่องหมายประจำตัวสัตว์ปลอมขัดขวางมิให้เจ้าหน้าที่สัตวแพทย์หรือเจ้าพนักงานท้องถิ่นซึ่งปฏิบัติตามเทศบัญญัติตำบลตามความในข้อ๕ ข้อ ๖ และข้อ ๙ มีโทษปรับไม่เกินหนึ่งพันบาทข้อ ๑๓ผู้ที่ไม่ปฏิบัติตามเทศบัญญัติตำบลตามความในข้อ๗ ข้อ ๘ และข้อ ๑๐ มีโทษปรับไม่เกินหนึ่งพันบาทข้อ ๑๔บรรดาความผิดตามเทศบัญญัติตำบลนี้ให้นายกเทศมนตรีตำบลบ้านโข้งหรือผู้ที่ได้รับมอบอำนาจเปรียบเทียบปรับและผู้ต้องหาได้ชำระค่าปรับตามคำเปรียบเทียบภายในระยะเวลาที่กำหนดแล้วเป็นอันเลิกกันข้อ ๑๕ให้นายกเทศมนตรีตำบลบ้านโข้งเป็นผู้รักษาการตามเทศบัญญัติตำบลและมีอำนาจวางระเบียบ กฎ ประกาศหรือคำสั่งเพื่อปฏิบัติการให้เป็นไปตามเทศบัญญัติตำบลนี้ประกาศณ วันที่ ๑ ตุลาคม พ.ศ. ๒๕๕๒เล้งลีอารีย์กุลนายกเทศมนตรีตำบลบ้านโข้งปริยานุช/ผู้จัดทำ๒๗มกราคม ๒๕๕๓นันท์นภัสร์/ตรวจ๒๗มกราคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๘ ง/หน้า ๓/๑๖ มกราคม ๒๕๕๓